google/wiki40b huggingface dataset:
Γεωργιανή Καβάλας

Ιστορία

Ο οικισμός, πριν την ανταλλαγή πληθυσμών του 1923 είχε αμιγή μουσουλμανικό πληθυσμό, ο οποίος σύμφωνα με την απογραφή του 1920 ανερχόταν στους 504 κατοίκους. Μετά την ανταλλαγή μεταξύ Ελλάδας και Τουρκίας, στη Γεωργιανή εγκαταστάθηκαν 205 οικογένειες, πολλές από τις οποίες προέρχονταν από την Ανατολική Θράκη. Κατά τη διάρκεια της βουλγαρικής κατοχής, αρκετοί κάτοικοι της Γεωργιανής θα συμμετάσχουν στην Εθνική Αντίσταση, με προεξάρχοντες τους οπλαρχηγούς Ηρακλή Τονουσίδη και Γεώργιο Τσομπανάκο (καπετάν Βοριάς). 
Διοικητικά ανήκε μέχρι το 1997 στην επαρχία Παγγαίου ως έδρα της κοινότητας Γεωργιανής, η οποία δημιουργήθηκε το 1925 όταν ο οικισμός αποσπάστηκε από την κοινότητα Νικήσιανης, ενώ με βάση τις αλλαγές που επήλθαν στην τοπική αυτοδιοίκηση με το πρόγραμμα Καποδίστριας, εντάχθηκε στον δήμο Παγγαίου. Μετά τη μεταρρύθμιση του προγράμματος Καλλικράτης υπήχθη στον διευρυμένο δήμο Παγγαίου.

Αθλητισμός

Ο οικισμός διαθέτει το κλειστό γυμναστήριο Γεωργιανής ως χώρο άθλησης όπου πραγματοποιούνται αθλητικά γεγονότα και άλλες δράσεις. Στο παρελθόν διέθετε αθλητικό σύλλογο που δραστηριοποιούνταν στο άθλημα του ποδοσφαίρου με την ονομασία Μ.Α.Σ. Αστήρ Γεωργιανής, ο οποίος το 1990 συγχωνεύθηκε με τη Νίκη Νικήσιανής δημιουργώντας το σύλλογο Μ.Α.Ε. Παγγαίο 90.

Προσωπικότητες

Στην Γεωργιανή γεννήθηκε ο Έλληνας ποδοσφαιριστής Γιώργος Μακρής.
Ζουλί Κλαρί

Βιογραφία

Η Ζουλί Κλαρί γεννήθηκε στις 26 Δεκεμβρίου 1771 και ήταν κόρη του πλούσιου εμπόρου μεταξιού, Φραγκίσκου Κλαρί και της δεύτερης συζύγου του Φραγκίσκης Ρόουζ Σομίς.
Την 1η Αυγούστου 1794 η Ζουλί παντρεύτηκε τον Ιωσήφ Βοναπάρτη, μεγάλο αδελφό του Ναπολέων Βοναπάρτη. Συνόδευσε τον σύζυγό της στην Ιταλία όταν έγινε πρεσβευτής στη Ρώμη το 1797 και στη συνέχεια εγκαταστάθηκε μαζί του στο Παρίσι το 1800.
Το 1804, όταν ο Ναπολέων έγινε αυτοκράτορας, ονόμασε τον αδελφό του Ιωσήφ, Αυτοκρατορικό Πρίγκιπα, δίνοντας στην Ζουλί τον τίτλο της Αυτοκρατορικής Πριγκίπισσας. Κατά τη διάρκεια της στέψης του αυτοκράτορα και της αυτοκράτειρας το ίδιο έτος, ανατέθηκε στη Ζουλί να μεταφέρει με το τρένο της αυτοκράτειρας, τις νύφες της.
Ήταν η πρώτη βασίλισσα της Ισπανίας που γεννήθηκε εκτός βασιλικής οικογένειας. Στην Ισπανία, αναφερόταν ως "Reina ausente" ('Η Απούσα Βασίλισσα').
Η Ζουλί ήταν κατά πάσα πιθανότητα πολύ ικανή να συμπεριφέρεται σύμφωνα με την εθιμοτυπία της αυλής και την "βασιλική διατύπωση". Προτιμούσε να ζήσει μια ιδιωτική ζωή που περιβάλλεται από την οικογένειά της και τους συγγενείς της, καθώς επίσης και μακριά από το μοιχό σύζυγό της. Το 1840, ο Ιωσήφ ενώθηκε με τη Ζουλί στη Φλωρεντία. Παρά τη μοιχεία του, ανέφερε τον Ιωσήφ ως "αγαπημένο μου σύζυγο".
Η Ζουλί πέθανε 8 μήνες μετά τον σύζυγό της, στις 7 Απριλίου 1845 στη Φλωρεντία σε ηλικία 73 ετών. Θάφτηκε δίπλα στον σύζυγό της στη Βασιλική του Τιμίου Σταυρού στη Φλωρεντία.
Κολομβιανές βουλευτικές εκλογές (2018)

Βουλευτικές εκλογές διεξήχθησαν στην Κολομβία  στις 11 Μαρτίου του 2018 για να εκλέξουν 102 μέλη της Γερουσίας και 166 μέλη της Bουλής των Αντιπροσώπων.

Εκλογικό σύστημα

Από τα 166 μέλη της Bουλής των Αντιπροσώπων. 162 εκλέγονται με αναλογική εκπροσώπηση από 33 πολυεδρικές εκλογικές περιφέρειες με βάση τα τμήματα. με τις έδρες να κατανέμονται. χρησιμοποιώντας τη μέθοδο του μεγαλύτερου υπολοίπου. Δύο μέλη εκλέγονται από την Αφροκολομβιανή κοινότητα. ένα από την κοινότητα ιθαγενών. και ένα από τους Κολομβιανούς ομογενείς.
Οι 102 γερουσιαστές εκλέγονται με δύο μεθόδους: οι 100 από μια ενιαία εθνική εκλογική περιφέρεια με την αναλογική  (με την κατανομή των εδρών. χρησιμοποιώντας το μεγαλύτερο υπόλοιπο) και δύο από μία διεδρική εκλογική περιφέρεια για τους αυτόχθονες Κολομβιανούς.
Γ[α το FARC εξασφαλίστηκαν πέντε έδρες στη Βουλή και ισάριθμες στη Γερουσία. ως μέρος της ειρηνευτικής διαδικασίας.
Σιδηροδρομική γραμμή Κορινού - Μεθώνης - Αιγινίου

Υπηρεσίες

Μελλοντικά, η γραμμή αναμένεται να επαναλειτουργήσει με μια νέα υπηρεσία που θα εκτελείται από μία γραμμή του προαστιακού Θεσσαλονίκης.
Αστερούσια Όρη

Μορφολογία

Στο βουνό υπάρχουν πολλά φαράγγια με σπουδαιότερο το Αγιοφάραγγο, η ονομασία του οποίου οφείλεται στο μοναχισμό που ασκούνταν στο παρελθόν μέσα στα αναρίθμητα μικρά σπήλαια που υπάρχουν κατά μήκος των δύο πλευρών του. Στα ανατολικά της οροσειράς βρίσκεται το άγνωστο αλλά σημαντικό φοινικόδασος του Αγίου Νικήτα με φοίνικες του Θεόφραστου.

Οικολογία

Η περιοχή των Αστερουσίων είναι ενταγμένη στο δίκτυο Natura 2000 με τον κωδικό GR4310005, καθώς η περιοχή έχει οικολογική και αρχαιολογική σπουδαιότητα  Στα Αστερούσια συναντάει κανείς τον υπό εξαφάνιση γυπαετό (Gypaetus barbatus) ο οποίος τοπικά ονομάζεται και «κοκκαλάς» λόγω της συνήθειάς του να ρίχνει από ψηλά τα κόκαλα των πεθαμένων ζώων τα οποία βρίσκει και τρέφεται με το μεδούλι τους. Άλλα σημαντικά αρπακτικά που συναντώνται στην περιοχή είναι το όρνιο (Gypus fulvus), ο χρυσαετός (Aquila chrysaetos), ο σπιζαετός (Hieraaetus fasciatus) και ο πετρίτης (Falco peregrinus). Το καλοκαίρι εμφανίζεται και ο μαυροπετρίτης (Falco eleonorae).
Τα Δυτικά Αστερούσια, μία περιοχή από το Αγιοφάραγγο μέχρι τον Κόκκινο Πύργο, έκτασης 27,27 τ.χλμ., είναι προστατευόμενος βιότοπος του Natura 2000 με κωδικό GR4310004.
Εθνική Παναμά (ποδόσφαιρο ανδρών)

Ιστορία

Ο Παναμάς ήταν φιναλίστ στο Γκολντ Καπ του 2005 και στο Γκολντ Καπ του 2013.Έχει καταφέρει να φτάσει στο μουντιάλ της Ρωσίας το 2018 που κληρώθηκε με την Αγγλία, το Βέλγιο και την Τυνησία ωστόσο βγήκε τέταρτος με 0 βαθμούς. Έχει φτάσει στον τελικό (Hexagonal) γύρο των προκριματικών της Ποδοσφαιρικής Συνομοσπονδίας Βόρειας, Κεντρικής Αμερικής και Καραϊβικής το 2006, το 2014 και το 2018.Η ομάδα ήρθε πολύ κοντά στην πρόκριση όταν μετείχε στον τέταρτο γύρο των προκριματικών για το Παγκόσμιο Κύπελλο του 2014. Στον τελευταίο αγώνα του εναντίον των ΗΠΑ, προηγούνταν με 2–1 έως το 90ο λεπτό, κάτι που της έδινε την πρόκριση σε αγώνες μπαράζ εναντίον της Νέας Ζηλανδίας, αλλά δέχτηκε δύο γκολ στις καθυστερήσεις, με το Μεξικό να παίρνει τελικά την τέταρτη θέση του ομίλου που οδηγούσε στα μπαράζ.

Στάδιο

Έδρα της εθνικής ομάδας είναι το Εστάδιο Ρόμελ Φερνάντες, χωρητικότητας 32.000 θεατών, που βρίσκεται στην Πόλη του Παναμά.
Ease on Down the Road

Λαϊκός πολιτισμός

Η Τζέννα Μαρόνεϊ εκτέλεσε το τραγούδι στο επεισόδιο Believe in the Stars (2008) στο κωμικό πρόγραμμα 30 Rock.
Live - Bursting Out

Βραβεία

Heavy Horses (άλμπουμ)
Ηνωμένες Πολιτείες (RIAA Certification): Χρυσός 
Καναδάς (CRIA Certification): Χρυσός 
Ηνωμένο Βασίλειο (BPI Certification): Ασημένιος
Χάινριχ Χάινε

Βιογραφία

Οι ποιητικές του συλλογές επεδίωκαν τη διάλυση της αυταπάτης του ρομαντισμού και την αποκάλυψη των στερεοτύπων. Πολέμιος της καταπίεσης της ελεύθερης έκφρασης και γνώμης. Υπέστη λογοκρισία και απαγόρευση της κυκλοφορίας των έργων του στη Γερμανία το 1835. Το 1831 μετέβη στο Παρίσι, όπου και εργάστηκε έως το θάνατό του ως ανταποκριτής εφημερίδων.
Η νεότητα του Χάινριχ Χάινε σφραγίστηκε από την έντονη επιρροή και την οικονομική δύναμη του εκατομμυριούχου τραπεζίτη θείου του Σαλομόν Χάινε ο οποίος ήθελε να εξαγοράσει την υπακοή του ανηψιού του με τις οικονομικές του παροχές. Ο Χάινριχ σπούδασε σε διάφορα πανεπιστήμια της Γερμανίας και πήρε πτυχίο νομικής με τη χαμηλότερη επίδοση από το πανεπιστήμιο του Γκέτινκεν το 1825. Την ίδια χρονιά ασπάστηκε τον προτεσταντισμό, προκειμένου να μπορέσει να προσληφθεί στο δημόσιο, καθώς εκείνη την εποχή οι Εβραίοι δεν μπορούσαν να εργαστούν στο δημόσιο. Τελικά δεν εργάστηκε ως δημόσιος υπάλληλος, αλλά αφοσιώθηκε στη λογοτεχνία.
Πέθανε σε ηλικία 58 ετών στο Παρίσι.
Δ΄ κατηγορία ποδοσφαίρου ανδρών Κύπρου 2000-01

Σύστημα διεξαγωγής

Στο πρωτάθλημα της Δ΄ κατηγορίας 2000-01 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι τρεις πρώτες ομάδες προβιβάστηκαν στο πρωτάθλημα Γ΄ κατηγορίας 2001-02. Οι τρεις τελευταίες ομάδες υποβιβάστηκαν στα αγροτικά πρωταθλήματα.

Σύστημα βαθμολόγησης

Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Ραμίρες Σάντος ντο Νασιμέντο

Καριέρα σε συλλόγους

Ο Ραμίρες ξεκίνησε την καριέρα του στην Ρόγιαλ Σπορτ Κλούμπ. Το 2005 υπέγραψε συμβόλαιο με τη Ζοϊνβίλ και το 2008 πήγε στην Κρουζέιρο«Ramires fica em definitivo no Cruzeiro». Mercadofutebol.com. 13 Νοεμβρίου 2007. (Πορτογαλικά)</ref>. Εκεί έπαιξε για δύο σεζόν προτού πάρει μεταγραφή για την Μπενφίκα. Έμεινε στην Πορτογαλία για ένα χρόνο και βοήθησε τους αετούς της Λισαβώνας να κατακτήσουν το πρωτάθλημα. Το καλοκαίρι του 2010 τον απέκτησε η Τσέλσι. Έκανε το ντεμπούτο του με τη Λονδρέζικη ομάδα στη νίκη με 2-0 ενάντια στη Στόουκ τον Αύγκουστο του 2010 και σκόραρε το πρώτο του γκολ λίγες μέρες αργότερα στη νίκη με 4-0 ενάντια στη Μπόλτον. Η πιο αξιομνημόνευτη στιγμή της καριέρας του στην Τσέλσι ήταν μάλλον το εκπληκτικό του γκολ ενάντια στη Μπαρτσελόνα στα ημιτελικά του Τσάμπιονς Λίγκ του 2012-2013, που έστειλε την ομάδα του στον τελικό, από τον οποίο όμως ο Ραμίρες απουσίασε λόγω καρτών.

Διεθνής καριέρα

Ο Ραμίρες έκανε το ντεμπούτο του με την εθνική ομάδα της πατρίδας του στις 6 Ιουνίου του 2009 ενάντια στην Ουρουγουάη σε ένα προκριματικό αγώνα για το Παγκόσμιο Κύπελλο του 2010 . Ήταν επίσης μέρος της αποστολής της Βραζιλίας για το Κύπελλο Συνομοσπονδιών του 2009 και τους Ολυμπιακούς Αγώνες του Πεκίνου, όπου κέρδισε το χάλκινο μετάλλιο. Ο Φελίπε Σκολάρι τον συμπεριέλαβε στην αποστολή της Βραζιλίας για το Παγκόσμιο Κύπελλο του 2014, όπου εμφανίστηκε και στου επτά αγώνες της Βραζιλίας, χωρίς η ομάδα του να καταφέρει να φθάσει στον τελικό.
Νικολά Ανελκά

Βιογραφικό

Ο Νικολά Ανελκά γεννήθηκε στις 14 Μαρτίου 1979 στις Βερσαλλίες της Γαλλίας. Οι γονείς του, Ζαν-Φιλίπ και Μαργαρίτα, προέρχονται από τη Μαρτινίκα, από όπου είχαν μεταναστεύσει στη Γαλλία το 1979. Από το 2005 ασπάστηκε τον ισλαμισμό, έπειτα από ένα ταξίδι στη Σαουδική Αραβία. Το μουσουλμανικό του όνομα είναι Αμντούλ-Σαλάμ Μπιλάλ (Abdul-Salam Bilal). Είναι παντρεμένος με την Barbara Tausia.

Αγωνιστική πορεία

Ο Ανελκά ξεκίνησε την καριέρα του ως έφηβος στην Παρί Σ. Ζερμέν. Το Φεβρουάριο του 1997, σε ηλικία 17 ετών μεταγράφηκε στην Άρσεναλ του Αρσέν Βενγκέρ αντί 500.000 λιρών. Αγωνίστηκε στην Πρέμιερ Λιγκ για δυόμισι περιόδους σκοράροντας 28 γκολ σε 90 συνολικά ματς. Το 1997-98 κέρδισε με την Άρσεναλ το νταμπλ σκοράροντας το δεύτερο γκολ της ομάδας του στον τελικό του Κυπέλλου εναντίον της Νιούκαστλ. Την επόμενη σεζόν 1998-99 ανακηρύχθηκε καλύτερος νέος παίκτης του πρωταθλήματος.
Ακολούθησε η μεταγραφή του στη Ρεάλ Μαδρίτης αντί του ποσού ρεκόρ των 22,3 εκατ. λιρών. Αγωνίστηκε τη σεζόν 1999-2000 και με την ομάδα του κατέκτησε το Τσάμπιονς Λιγκ.
Το 2000 επέστρεψε στην ομάδα που ξεκίνησε, την Παρί Σεν Ζερμέν, σε μια μεταγραφή που κόστισε 20 εκατ. λίρες. Αγωνίστηκε για μιάμιση σεζόν, ως το Δεκέμβριο του 2001, οπότε δόθηκε δανεικός στη Λίβερπουλ για το β΄ μισό της σεζόν 2001-02.
Το καλοκαίρι του 2002 υπέγραψε στη Μάντσεστερ Σίτι αντί του ποσού των 12 εκ. λιρών που αποτελούσε ρεκόρ για το σύλλογο. Τότε πρωτοφόρεσε τον αριθμό 39 στη φανέλα του, τον οποίο έκτοτε καθιέρωσε στις επόμενες ομάδες που αγωνίστηκε καθώς και στην Εθνική Γαλλίας. Στη Σίτι έμεινε δυόμισι σεζόν σκοράροντας 43 γκολ σε 94 ματς συνολικά. Όμως, η ομάδα δεν κατάφερε σπουδαία πράγματα, αφού τερμάτισε 9η και 16η.
Έτσι τον Ιανουάριο του 2005 έφυγε για την τουρκική Φενερμπαχτσέ, αντί 7 εκ. λιρών. Με την ομάδα της Κωνσταντινούπολης κατέκτησε το πρωτάθλημα Τουρκίας το 2005 και την επόμενη σεζόν αγωνίστηκε στο Τσάμπιονς Λιγκ.
Το καλοκάιρι του 2006 επέστρεψε στην Αγγλία, υπογράφοντας στην Μπόλτον Γουόντερερς του Σαμ Αλαρντάις, αντί του ποσού των 8 εκ. λιρών που αποτελούσε ρεκόρ για την Μπόλτον. Στην Μπόλτον έμεινε ως τον Ιανουάριο του 2008, οπότε εντάχθηκε στη δύναμη της Τσέλσι αντί 15 εκ. λιρών.
Με το ποσό αυτής της μεταγραφής έγινε ο πιο δαπανηρός ποδοσφαιριστής στην ποδοσφαιρική ιστορία, αφού συνολικά έχουν δαπανηθεί 87 εκ. λίρες για τις μεταγραφές που έκανε από το 1997 που έφυγε από την Παρί Σεν Ζερμέν.

Διεθνής καριέρα

Ως νέος αγωνίστηκε με την Εθνική Νέων Γαλλίας (κάτω των 20) στο Παγκόσμιο Κύπελλο Νέων του 1997. Στην ανδρική Εθνική ομάδα έκανε ντεμπούτο στις 22 Απριλίου 1998 εναντίον της Σουηδίας. Ήταν βασικό μέλος της ομάδας που κέρδισε το Ευρωπαϊκό πρωτάθλημα ποδοσφαίρου το 2000 αλλά δεν κλήθηκε στην Εθνική που συμμετείχε στο Παγκόσμιο κύπελλο ποδοσφαίρου του 2006. Στην εθνική Γαλλίας αγωνίστηκε μέχρι το 2010 και είχε 69 συμμετοχές και 14 γκολ.
Βάρτισλαβ Σβαντιμπόριτς

Βιογραφία

Ήταν γιος τού Σβάντιμπορ Α΄ και γι' αυτό τον αποκαλούσαν Βάρτισλαβ Σβντιμπόριτς ή Βάρτισλαβ τον νεότερο, για να τον διαχωρίσουν από τον θείο του Βάρτισλαβ Α΄ πρώτο δούκα της Πομερανίας. 
Στις αρχές της δεκαετίας τού 1170 ο στρατός τού Βάλντεμαρ Α΄ της Δανίας πολιόρκησε το κάστρο τού Στεττίν. Ο Βάρτισλαβ περικυκλώθηκε και παρέδωσε το κάστρο στους Δανούς. Το 1173 ίδρυσε το αββαείο τού Κόοουμπατς.
Το 1187 απεβίωσε ο Μπόγκισλαβ Α΄ γιος και διάδοχος τού Βάρτισλαβ Α΄. Η χήρα αυτού Αναστασία μαζί με τον Βάρτισλαβ Σβαντιμπόριτς έγιναν κηδεμόνες και επίτροποι για τους ανήλικους γιους της Μπόγκισλαβ Β΄ και Καζιμίρ Β΄. Από αυτό καταλαβαίνουμε ότι ο Βάρτισλαβ Σβαντιμπόριτς ήταν εξάδελφος τού Μπόγκισλαβ Α΄. 
Κατηγορήθηκε για το ότι έπεισε τον Κνούτο ΣΤ΄ της Δανίας να δώσει την Πομερανία ως φέουδο στους δύο νεαρούς δούκες. Προκλήθηκε εξέγερση εναντίον των Δανών και ο Κνούτος ΣΤ΄ τον εκτόπισε και όρισε τον Γιαρομάρ Α΄ πρίγκιπα τού Ρύγκεν ως επίτροπο. Από τότε ο Βάρτισλαβ Σβαντιμπόριτς αποσύρθηκε από τη δημόσια ζωή. 
Τα αρχεία τού Κόουμπατς αναφέρουν ότι απεβίωσε το 1196.
Γουλιέλμος Δ΄ του Φορκαλκιέ

Βιογραφία

Ήταν γιος τού Βερτράνδου Α΄ κόμη τού Φορκαλκιέ και της Ζοσσεράντ ντε λα Φλοτ, κόρης τού Πιέρ-Αρνώ κυρίου τού Ραβέλ & Μπεγκελίν.
Συγκυβέρνησε με τον αδελφό του Βερτράνδο Β΄, που απεβίωσε το 1207 και τον άφησε μόνο κυβερνήτη. Υπέγραψε τη Συνθήκη τού Αιξ, όπου ο Αλφόνσος Β΄ διάδοχος στην Προβηγκία μνηστεύθηκε την εγγονή τού Γουλιέλμου Δ΄, την Γκερσέντε ντε Σαμπράν διάδοχο στο Φορκαλκιέ.
Συνθήκη της Σαπιέντζας

Η Συνθήκη της Σαπιέντζας ήταν μια συνθήκη που υπογράφηκε το 1209 μεταξύ της Γαληνοτάτης Δημοκρατίας της Βενετίας και  του Πριγκιπάτου της Αχαΐας και ρύθμιζε το καθεστώς στην Πελοπόννησο, μετά την Λατινική κατάκτηση της Βυζαντινής αυτοκρατορίας από τους ιππότες της Δ΄ Σταυροφορίας. Η συμφωνία υπογράφηκε μεταξύ Βιλλαρδουΐνου και Ραφαήλ Γκένο στο μοναστήρι των Βενεδικτίνων στο νησί Σαπιέντζα στις ακτές της Μεσσηνίας απέναντι από την Μεθώνη.
Στην "Partitio Romaniae" το μεγαλύτερο μέρος της χερσονήσου είχε δοθεί από τους σταυροφόρους στους Ενετούς, αλλά η κατάκτησή της από τους Γοδεφρείδο Βιλλεαρδουίνο και Γουλιέλμο Σαμπλίτη ανάγκασε τους Βενετούς να αποδεχτούν την νέα κατάσταση. 
Σύμφωνα με την συνθήκη η Βενετία έπαιρνε τα λιμάνια της Μεθώνης μετά των εξαρτημένων περιοχών, Κορώνης μετά των εξαρτημένων περιοχών και του Ναυαρίνου με την περιοχή που το περιελάμβανε μέχρι την Ασίνη. Επίσης οι Ενετοί μπορούσαν να εμπορεύονται ελεύθερα σε όλα τα λιμάνια της Πελοποννήσου. Ο Βιλεαρδουίνος έδωσε όρκο πίστης στην Βενετία κι κάθε χρόνο έπρεπε να στέλνει στους Ενετούς τρία μεταξωτά χρυσοκέντητα παραπετάσματα.
Διαγωνισμός Τραγουδιού Eurovision 1956

Χώρος διεξαγωγής

Ο πρώτος Διαγωνισμός Τραγουδιού Eurovision διεξήχθη στο Teatro Kursaal, ένα καζίνο και πρώην θέατρο, στις 24 Μαΐου 1956. Το θέατρο, σχεδιασμένο από τον Ιταλό αρχιτέκτονα Achille Sfondrini, χρησιμοποιούνταν για θεατρικές και μουσικές παραστάσεις, χορούς και άλλα σόου. Το θέατρο έκλεισε λίγο μετά από την τελευταία του παράσταση, τον Απρίλιο του 1997 και κατεδαφίστηκε το 2001 για τις ανάγκες επέκτασης του καζίνο. Το νέο κτίριο του καζίνου στη θέση του, εγκαινιάστηκε στις 29 Νοεμβρίου 2002.

Μορφή

Ο πρώτος διαγωνισμός παρουσιάστηκε από τον Lohengrin Filipello, όντας έτσι, ο μόνος διαγωνισμός που παρουσιάστηκε μόνο από έναν άντρα, ενώ μέχρι το 2017, ήταν ο μόνος διαγωνισμός χωρίς γυναίκα παρουσιάστρια. Το σόου διήρκεσε περίπου 1 ώρα και 40 λεπτά. Παρόλο που ήταν ένα πρόγραμμα του ραδιοφώνου, υπήρχαν και κάμερες στο στούντιο για τους λίγους Ευρωπαίους που είχαν τηλεόραση.
Μόνο σόλο καλλιτέχνες είχαν τη δυνατότητα να συμμετάσχουν, και τα τραγούδια δεν επιτρεπόταν να υπερβαίνουν τα 3 λεπτά και 30 δευτερόλεπτα, τα οποία συνοδεύονταν από μια ορχήστρα 24 μουσικών, της οποίας επικεφαλής ήταν ο Fernando Paggi. Το κλείσιμο διαγωνισμού, από τους Joyeux Rossignols, έπρεπε να διαρκέσει περισσότερο, λόγω μιας καθυστέρησης στην βαθμολογία. Είχε ειπωθεί ότι κάθε συμμετέχουσα χώρα καλό θα ήταν να έχει έναν προκαταρκτικό εθνικό διαγωνισμό τραγουδιού.

Χαμένες κασέτες

Ενώ ο διαγωνισμός παρουσιάστηκε και καταγράφηκε για τηλεοπτικές μεταδόσεις σε ορισμένες ευρωπαϊκές χώρες (οι τηλεοράσεις ήταν κάπως σπάνιες ακόμα εκείνη την εποχή), δεν σώθηκαν αντίγραφα, με εξαίρεση τις επαναληπτικές ερμηνείες της Lys Assia στο τέλος του διαγωνισμού. Αυτός του 1956, είναι ένας από τους δύο διαγωνισμούς (ο άλλος του 1964 όπου οι κασέτες καταστράφηκαν από πυρκαγιά) που δεν έχουν σωθεί κασέτες.
Αμαργέτη

Τοποθεσία

Η Αμαργέτη είναι κτισμένη σε απόσταση 25 χιλιομέτρων ανατολικά της Πάφου. Βρίσκεται σε υψόμετρο 380 μέτρων από την επιφάνεια της θάλασσας. Στα βόρεια συνορεύει με την Λεμώνα, στα βορειοανατολικά με τη Φάλια, στα ανατολικά με την Πεντάλια και την Αγία Μαρίνα Κελοκεδάρων, στα νότια με την Σταυροκόννου, στα νοτιοδυτικά με την Νατά, στα δυτικά με την Ελεδιώ και στα βορειοδυτικά με την Πιταρκού.

Ονομασία

Είναι πιθανόν η ονομασία της Αμαργέτης να συνδέεται με το γυναικείο, φράγκικο όνομα Amargueti. Μια διαδεδομένη άποψη αναφέρει ότι το όνομα της κοινότητας προέρχεται από μια πριγκίπισσα με το όνομα Margot, στην οποία άνηκε η Αμαργέτη.

Ιστορία

Στην περιοχή της Αμαργέτης ανακαλύφθηκαν γλυπτά και αγάλματα με επιγραφές στις βάσεις τους της Ελληνιστικής και Ρωμαϊκής εποχής.
Την περίοδο της Φραγκοκρατίας και της Ενετοκρατίας η Αμαργέτη αποτελούσε φέουδο.
Ίγκορ Ντενίσοφ

Διεθνής καριέρα

Ο Ντενίσοφ ήταν αρχηγός της εθνικής Ρωσίας U21. Στις 11 Οκτωβρίου 2008, ο Ίγκορ έκανε το ντεμπούτο του για την εθνική Ρωσίας στον αγώνα για τα προκριματικά του Mundial 2010 απέναντι στην εθνική Γερμανίας. Στις 25 Μαϊου 2012, ο Ντενίσοφ συμπεριλήφθη στην 23μελη σύνθεση της εθνικής Ρωσίας για το Euro 2012.
Captain Tsubasa

Πλοκή

Κεντρικός χαρακτήρας της σειράς είναι ο Tsubasa Ohzora ένα αγόρι που αγαπάει το ποδόσφαιρο και ονειρεύεται να γίνει κάποτε ένας μεγάλος παίχτης. Στα επεισόδια βλέπουμε αρχικά τον Tsubasa που αλλάζει τόπο κατοικίας με την μητέρα του και πολύ γρήγορα γίνεται φίλος με τα άλλα παιδιά του σχολείου όπου η ομάδα τους δεν είναι και από τις καλύτερες της πόλης. Ταυτόχρονα όμως αποκτάει και πολλούς αντιπάλους με πρώτο τον Genzo Wakabayashi από το άλλο σχολείο της περιοχής όπου η ομάδα τους είναι πολύ καλή ενώ αυτός είναι από τους καλύτερους τερματοφύλακες στον κόσμο πιάνοντας σχεδόν τα πάντα στον αέρα. Έτσι ο Tsubasa δείχνει το ταλέντο του που είναι απίστευτο και έρχονται αντιμέτωποι σε έναν 90λεπτο αγώνα του σχολικού πρωταθλήματος όπου η ομάδα του Genzo αντιμετωπίζει προβλήματα.
Αργότερα όταν οι δύο ομάδες ενώνονται έρχονται αντιμέτωποι με μία σκληρή ομάδα με αρχηγό τον σκληροτάραχο Kojiro Hyuga. Ο Tsubasa αποκτάει έναν ακόμα αντίπαλο που έρχονται αντιμέτωποι στις περισσότερες φάσεις του αγώνα. Στον τελικό του πρωταθλήματος η ομάδα του Tsubasa νικά.
Στα μεταγενέστερα επεισόδια ο Kojiro Hyuga προπονείται στην παραλία για να μάθει το tiger shot (στα ελληνικά σουτ του τίγρη) ώστε να νικήσει τον Tsubasa στο πρωτάθλημα ενώ ο Tsubasa μαθαίνει το hawk shot (στα ελληνικά σουτ του γερακιού)
Μάγχη

Η Μάγχη (γαλλικά: La Manche, κυριολεκτικά: Το Μανίκι, αγγλικά: English Channel) είναι πορθμός που χωρίζει την ηπειρωτική Ευρώπη από την Μεγάλη Βρετανία και που, διαμέσου του πορθμού του Καλαί, ενώνει τη Βόρεια θάλασσα με τον Ατλαντικό Ωκεανό. Έχει μήκος 560 χλμ, το μεγαλύτερο πλάτος της φτάνει τα 240 χλμ. και το μικρότερο πλάτος της τα 34 χλμ. Στα χρόνια της Ρωμαϊκής Αυτοκρατορίας ήταν γνωστή ως «Oceanus Britannicus» (Βρεταννικός Ωκεανός).
Είναι σχετικά ρηχά νερά με μέσο βάθος τα 120 μ στο πιο πλατύ σημείο, ενώ το βάθος μειώνεται στα περίπου 45 μ στο σημείο ανάμεσα σε Ντόβερ και Καλαί. Ανατολικότερα τα νερά γίνονται ακόμη πιο ρηχά, φτάνοντας μέχρι τα 26 μ στο σημείο όπου η ανατολική Αγγλία ενωνόταν κάποτε με τις Κάτω Χώρες. Στο δυτικό άκρο βρίσκονται οι Βρετανικές νήσοι Γκέρνσεϋ και Τζέρσεϋ.

Γεωλογική ιστορία της Μάγχης

Κατά την τελευταία εποχή των Παγετώνων, πριν από περίπου 10.000 χρόνια, οι Βρετανικές νήσοι ήταν κάτω από την επιφάνεια της θάλασσας, κατά το ένα τμήμα τους, και καλυμμένες από πάγο στο υπόλοιπο κομμάτι τους. Η επιφάνεια της θάλασσας βρισκόταν τότε περίπου 120 μ. χαμηλότερα από σήμερα, ενώ η Βόρεια Θάλασσα ήταν ολόκληρη καλυμμένη από πάγο. Καθώς τα στρώματα πάγου άρχισαν να υποχωρούν, μία μεγάλη λίμνη δημιουργήθηκε στην περιοχή νότια της σημερινής Βόρειας Θάλασσας. Λόγω της έλλειψης διεξόδου των νερών προς τα βόρεια - καθώς η Βόρεια Θάλασσα ήταν ακόμη παγωμένη - το ρεύμα βρήκε διέξοδο προς τον Ατλαντικό ωκεανό μέσω του στενού μεταξύ Ντόβερ και Καλαί.
Περίπου το 6.500 π.Χ. η διάβρωση έγινε πιο καταστροφική στα μαλακά πετρώματα της περιοχής, δημιουργώντας το στενό. Χαρακτηριστικοί είναι οι λευκοί βράχοι του Ντόβερ. Τα κύματα συνέχισαν το διαβρωτικό έργο προκαλώντας περαιτέρω άμβλυνση του στενού, ενώ το φαινόμενο αυτό συνεχίζεται μέχρι και σήμερα.

Εμπόριο και διάπλους

Το στενό θεωρείται ως μία από της πλέον εμπορικές θάλασσες καθώς ενώνει με την ναυσιπλοΐα τις οικονομίες της Βόρειας Ευρώπης με τον υπόλοιπο κόσμο.

Μεγαλύτερα λιμάνια

Το εμπόριο και οι επικοινωνίες μεταξύ των δύο πλευρών του πορθμού υπήρξαν πολύ σημαντικά και για τις δύο πλευρές από τους προϊστορικούς ακόμη χρόνους. Για αυτόν τον λόγο υπάρχει μεγάλος αριθμός λιμανιών και στις δύο πλευρές όπως στην Αγγλία το Ντόβερ, το Πόρτσμουθ, το Πλύμουθ, το Ουέϋμουθ και το Πουλ, ενώ στη Γαλλία το Καλαί, η Καν (μέσω του καναλιού του Ουιστρεχάμ στον ποταμό Ορν), η Διέππη, η Χάβρη, το Ροσκόφ και το Σαιν-Μαλό.

Μεγαλύτερες πόλεις

Ακολουθεί ένας κατάλογος με τα μεγαλύτερα αστικά κέντρα κατά μήκος της Θάλασσας της Μάγχης. Τα πληθυσμιακά στοιχεία είναι από την γαλλική απογραφή του 1999 και την αντίστοιχη βρετανική του 2001.
Τορνέζια

Τορνέζια ή τορνέσια ονομάζονταν στον Ελλαδικό χώρο κατά τη διάρκεια των χρόνων της Λατινικής αυτοκρατορίας, τα νομίσματα των Φράγκων. Στην Ιταλία ονομάζονταν «Τορνέζε» (από όπου προέρχεται και το ελληνικό όνομα) και στη Γαλλία «Τουρνουά».
Τα νομίσματα που αρχικά είχαν κοπεί στην πόλη Τουρ (Tours) της Γαλλίας, με απεικόνιση του Αββαείου του Αγίου Μαρτίνου της Τουρ, ονομάζονταν livres tournois (οι λίβρες), sous (σου) και denier tournois (ντενιέ, denier από τη λέξη δηνάριο), με ισοτιμίες 1 λίβρα = 20 σού = 20 ντενιέ και ήταν ιδιαίτερα διαδεδομένα στην Ευρώπη.
Κατά τη διάρκεια της Φραγκοκρατίας διάφορα κρατίδια όπως το πριγκιπάτο της Αχαΐας και το Δουκάτο των Αθηνών (13-14ο αιώνα), αλλά και στην Κρήτη επί Δόγη Ιωάννη Κορνηλίου τον 17ο αιώνα, έκοβαν τορνέζια.
Νίτσα Καναρέλλη

Βιογραφικά στοιχεία

Γεννήθηκε στην Αθήνα και σπούδασε στο Πολυτεχνείο. Αποφοίτησε το 1919. Διέπρεψε σε πολλά είδη ζωγραφικής. Τα έργα της βραβεύτηκαν.
Σεντέφ Αβτζί

Βιογραφία

Η Σεντέφ Αβτζί σπούδασε Οικονομικά στο Πανεπιστήμιο Κοτζαελί, αλλά έπειτα ασχολήθηκε με τον χώρο της μόδας. Κέρδισε το τίτλο Καλύτερο Μοντέλο της Τουρκίας το 1997 και εκπροσώπησε τη χώρα της στο διαγωνισμό Μις Κόσμος το 2001. Λίγο αργότερα, όμως, τη κέρδισε η υποκριτική, και έπαιξε στη πρώτη της σειρά (με μικρό ρόλο) με τίτλο Έτσι θα γίνει;. Στη συνέχεια ακολούθησαν και άλλες επιτυχίες (Μενεξέ, EZEL).

Προσωπική Ζωή

Η ηθοποιός και μοντέλο είναι παντρεμένη με τον Κιβάντς Κασάμπαλι που επίσης είναι μοντέλο και ηθοποιός. Και όπως αναφέρουν τα δημοσιεύματα της Τουρκίας, οι θαυμαστές τους περιμένουν το ζευγάρι να αποκτήσει σύντομα παιδιά καθώς θεωρούν ότι με τόσο όμορφους γονείς θα είναι και αυτά πανέμορφα!

Σεντέφ Αβτζί και Ελλάδα

Η Σεντέφ Αβτζί έκανε τη πρώτη της εμφάνιση στην Ελλάδα με τη σειρά του ΑΝΤ1, EZEL στο ρόλο της Μπαχάρ Τεζτζάν, της τηλεοπτικής "αδερφής" της Τζανσού Ντερέ (Εϊσάν). Παράλληλα με το EZEL, το ελληνικό τηλεοπτικό κοινό απολάμβανε την ηθοποιό στη σειρά Μενεξέ. Η Μενεξέ ήταν και η τελευταία εμφάνιση της Σεντέφ Αβτζί. Η ηθοποιός είχε προγραμματίσει να επισκεφθεί τη χώρα μας, αλλά η επίσκεψη ακυρώθηκε λόγω επαγγελματικών υποχρεώσεων.